VÝTVARNÉ SPEKTRUM 2011

krajskej postupovej súťaže neprofesionálnej výtvarnej tvorby

PROPOZÍCIE

Vyhlasovateľ:                                  

Žilinský samosprávny kraj

Organizátor:                                   

Kysucké kultúrne stredisko v Čadci

Spoluorganizátori:

           

Kysucké múzeum v Čadci

Termín konania vernisáže:  6. máj 2011

Miesto konania: Kysucké múzeum v Čadci 

Termín výstavy: 6. 5. – 20. 6.  2011

Súťažná časť: sústreďovanie prác z regionálnych kôl do krajského kola 

Miesto odberu: Kysucké kultúrne stredisko v Čadci

Termín: 14., 15., 18. 4. 2011

Vzdelávacia časť: rozborový seminár

Miesto konania: Kysucké múzeum v Čadci

Termín: 6. 5. 2011 o 14.00 hod. 

Poslanie:

Poslaním  Výtvarného spektra  je aktivizovať a  podporovať  amatérsku  výtvarnú tvorbu  v celej  jej žánrovej  rozmanitosti,  objavovať  a podporovať mladé talenty,  poskytovať  priestor  prezentácii a konfrontácii   výsledkov  tejto tvorby  na  regionálnej,  krajskej a celoštátnej úrovni a tým pomáhať kultúrnemu rozvoju všetkých vrstiev obyvateľstva i kultivovaniu ich životného štýlu  s umožnením vzájomnej konfrontácie výtvarných prác ocenených v regionálnych súťažiach.

Podmienky súťaže(zásady účasti):

Krajská tvorivá súťaž sa vypisuje vo všetkých voľných výtvarných disciplínach: v kresbe, grafike, maľbe, plastike, úžitkovej tvorbe i v prácach intermediálneho charakteru (fotografický záznam akčného umenia, land-artu a pod.)
Do súťaže nebudú prijaté práce z oblasti ľudového remesla, priemyselného designu, diplomové a ročníkové práce študentov škôl s výtvarným zameraním a práce na úrovni škíc a štúdií.

Prihlásiť sa môžu neprofesionálni výtvarníci zo Žilinského kraja a mladí autori, ktorí v roku 2011 dosiahnu vek 15 rokov. Súťaž nie je určená profesionálnym umelcom (absolventom VŠVU, AVU a členom profesionálnych výtvarných združení).

Právo na postup z regionálneho do krajského kola majú najlepšie práce, ktoré získali ceny a čestné uznania, ako aj ostatné práce, ktoré regionálna porota odporučí na postup. 

Do súťaže budú prijaté výtvarné práce realizované v rokoch 2010 a 2011, pričom autori nemôžu predložiť práce, s ktorými už súťažili v rámci súťaže Výtvarné spektrum 2009.
Pre účasť v krajskom a celoštátnom kole je optimálny počet 3 – 5 prác od jedného autora.

Ocenené a vystavené práce môže organizátor so súhlasom autora použiť na propagáciu Výtvarného spektra 2011, a to bez nároku na honorár. 
Všetky výtvarné práce, ktoré postúpia do krajského kola musia byť adjustované (pasparta, rám, prípadne iný spôsob), na zadnej strane (pri plastike na spodnej) opatrené identifikačným štítkom  s týmito údajmi: meno a vek autora, kategória, názov diela 
a výtvarná technika, presná adresa trvalého bydliska autora a sídlo príslušného regionálneho kultúrneho strediska. 

Prihlášky do krajského kola súťaže a potvrdenie o prevzatí prác musia byť dôsledne a čitateľne vyplnené. Prihlášku pripojte k výtvarným prácam určeným do krajského kola. 

Súťažné kategórie:
Kategória A: autori vo veku od 15 do 25 rokov bez výtvarného vzdelania
(nie sú študentmi ani absolventmi stredných a vysokých škôl s výtvarným alebo výtvarno-
pedagogickým zameraním)

Kategória B:
autori vo veku od 15 do 25 rokov s výtvarným vzdelaním
(študenti a absolventi stredných a výtvarných škôl, študenti a absolventi vysokých škôl 
s výtvarným a výtvarno-pedagogickým zameraním, s výnimkou absolventov VŠVU, Akadémie umení a ekvivalentov týchto škôl v zahraničí)

Kategória A1: autori vo veku nad 25 rokov bez výtvarného vzdelania
(nie sú študentmi ani absolventmi stredných a vysokých škôl s výtvarným alebo výtvarno-

pedagogickým zameraním)

Kategória B1: autori vo veku nad 25 rokov s výtvarným vzdelaním
(študenti a absolventi stredných a vysokých škôl s výtvarným alebo výtvarno-pedagogickým

zameraním, s výnimkou absolventov VŠVU, Akadémia umení a ekvivalentu týchto škôl 

v zahraničí).
Kategória C:
insitná tvorba 

autori nad 15 rokov bez výtvarného vzdelania – výtvarne neškolení autori špecifického 

výtvarného prejavu.  
Odborná hodnotiaca porota:

Členov odbornej hodnotiacej poroty menuje odbor kultúry Úradu Žilinského samosprávneho kraja na návrh riaditeľky Kysuckého kultúrneho strediska v Čadci.   

Termín zaslania záväznej prihlášky:

Sústreďovanie prác do krajského kola sa uskutoční 14., 15., 18. 4. 2011 v čase od 10.00 do 15.00 hod. v priestoroch Kysuckého kultúrneho strediska v Čadci.  Vrátenie výtvarných prác po ukončení výstavy v dňoch 23. – 24. 6. 2011 v priestoroch Kysuckého múzea v Čadci. 

Zozbieranie výtvarných prác a ich reprezentačný výber do krajskej súťaže zabezpečia regionálne kultúrne strediská v zriaďovateľskej pôsobnosti Žilinského samosprávneho kraja v príslušnom regióne a doručia ich  Kysuckému kultúrnemu stredisku v Čadci, v budove Kysuckého múzea v Čadci  v uvedenom termíne. 

Hodnotenie súťažnej výstavy /kritériá hodnotenia/:

Práce v krajskom kole vyhodnotí trojčlenná odborná porota, ktorú menuje Žilinský samosprávny kraj. Porota rozhodne o výbere výtvarných prác na krajskú výstavu a navrhne kolekciu prác do celoštátneho kola.  

Ocenenie:

Na návrh odbornej poroty budú udelené finančné ceny a to: Hlavná cena za mimoriadny umelecký prínos, tri ceny bez určenia poradia v každej kategórii a tri čestné uznania. 

Porota môže navrhnúť aj iné rozdelenie ocenení /vyplývajúce z rôznej kvality a úrovne prác v jednotlivých kategóriách/, alebo niektorú z cien vôbec nenavrhnúť.

Výsledky súťaže:

Vyhlásenie výsledkov súťaže sa uskutoční  na SLÁVNOSTNEJ VERNISÁŽI dňa 6. mája  2011 vo výstavných priestoroch Kysuckého múzea v Čadci.
Finančné zabezpečenie:

Viaczdrojové financovanie: režijné náklady hradí vysielajúca organizácia, účastníci súťaže si hradia všetky náklady spojené s účasťou sami.

Kontakt-Bližšie informácie:

Emília Jašurková

odborná pracovníčka Kysuckého kultúrneho strediska v Čadci

 041/433 12 50

 e-mail: milka.jasurkova@vuczilina.sk
www.kultura.e-kysuce.sk

